Вълчо Иванов
Вълчо Иванов е български политик от БКП.

Биография 

Вълчо Иванов е роден през 1880 г. в село Ставерци, Оряховско. Като ученик се включва в социалистическото движение. През 1909 – 1921 г. работи като учител – първоночално в села около Оряхово, по-късно в София. Активно пропагандира леви идеи сред учителството.

През 1910 г. оглавява политическото ръководство на миньорска стачка в мини „Плакалница“.

През 1921 г. е избран за общински съветник в София. След Септемврийското въстание e избран за член на ЦК на БКП. Член е на ръководството на софийската организация на партията и много популярен сред членовете ѝ.

Арестуван на 11 февруари 1925 година, изтезаван и удушен ден по-късно. Физическото му убийство е извършено от групата на капитан Кочо Стоянов.

Източници 

Членове на ЦК на БКП до 1944 година
Жертви на политически убийства в България
Хора от област Плевен